**ACORD PRIVIND PRELUCRAREA DATELOR CU CARACTER PERSONAL**

**OPERATORI INDEPENDENȚI**

Încheiat intre

**FEDERAŢIA ROMÂNĂ DE FOTBAL (FRF)**, cu sediul în Bucureşti, str. Sg. Vasile Şerbănică nr. 12, sector 2, cod fiscal Ro 9825583, telefon 302.91.69, reprezentată de ……………………………….**,** în calitate de evaluator/licențiatordenumită în continuare Partea ,

și

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, avand \_\_\_\_\_\_\_\_\_\_\_\_\_\_ , reprezentata legal prin \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , în calitate de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ denumita in continuare Partea , iar împreună Părțile.

Preambul

Având în vedere

* dispozițiile Regulamentului UE 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date;
* necesitatea asigurării managementului în vederea desfășurării procesului de licențiere/certificare/evaluare/monitorizare financiară a clubului \_\_\_\_\_\_\_\_\_\_\_\_\_\_\_\_\_\_\_, partile au acces, prelucrează, dezvăluie și transferă date cu caracter personal ale sportivilor licențiați, sau aflați în procedură de prelicențiere, precum și a salariaților celor două Părți;

Părțile au agreeat următoarele clauze referitoare la prelucrarea și protecția datelor cu caracter personal, ce vor fi dezvăluite și utilizate în procesul de licențiere/certificare/evaluare/monitorizare financiară a clubului.

Definiții

* date personale înseamnă orice date care pot conduce la identificarea unei persoane fizice, fie direct, fie prin corelare între acestea, ca de exemplu nume, prenume, fotografie, vârstă, sex, naționalitate, etnie, adresă de domiciliu/reședință, adresă de e-mail, adresă IP, ocupație, venit, cont bancar, orientare politică, religie, semnătură, etc.
* categorii speciale de date personale înseamnă categoriile de date referitoare la rasă, etnie, orientare politică, religie, convingeri filozofice sau de natură similară, apartenență sindicală, date privind starea de sănătate, date despre viața sexuală, codul numeric personal sau un alt cod ori număr având o funcție de identificare cu aplicabilitate generală;
* date personale referitoare la condamnări penale, infracțiuni și contravenții înseamnă o categorie specială de date personale care privesc fapte penale și contravenții săvârșite de persoana vizată;
* prelucrare înseamnă orice operaţiune sau set de operaţiuni efectuate asupra datelor cu caracter personal sau asupra seturilor de date cu caracter personal, cu sau fără utilizarea de mijloace automatizate, cum ar fi colectarea, înregistrarea, organizarea, structurarea, stocarea, adaptarea sau modificarea, extragerea, consultarea, utilizarea, divulgarea prin transmiterea, diseminarea sau punerea la dispoziţie în orice alt mod, alinierea sau combinarea, restricţionarea, ştergerea sau distrugerea;
* persoană vizată înseamnă persoana fizică ale cărei date cu caracter personal sunt prelucrate;
* DPO reprezintă prescurtarea de la titulatura, folosită în Regulamentul 679/2016UE, ce face referire la Responsabilul cu protecția datelor;
* Salariat înseamnă angajatul și/sau administratorul și/sau membrul în Consiliul Director și/sau orice altă persoană care lucrează sub supravegherea si conducerea Partenerului sau se află într-o relație de subordonare față de Partener;
* exportator de date înseamnă operatorul care transferă datele cu caracter personal;
* importator de date înseamnă operatorul care primește date cu caracter personal de la exportatorul de date, pentru prelucrare ulterioară;
* destinatar înseamnă persoana fizică căreia îi sunt divulgate datele cu caracter personal, aflată într-o relație de angajare sau colaborare cu importatorul de date;
* GDPR înseamnă Regulamentul UE 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date;
* autoritatea de supravehere înseamnă o autoritate independentă instituită într-un stat membru al Uniunii Europene, responsabilă cu monitorizarea aplicării GDPR ;
* SEE înseamnă Spațiului Economic European (incluzând statele membre ale Uniunii Europene, Islanda, Norvegia și Lichtenstein);

Clauze

1. În contextul executării procesului de licențiere/certificare/evaluare/monitorizare financiară a clubului, Părțile vor prelucra o serie de date cu caracter personal în temeiul art.6(1)lit.a,b,c,f din GDPR, " cu acordul persoanei, prelucrarea este necesară pentru executarea unui contract la care persoana vizată este parte sau pentru a face demersuri la cererea persoanei vizate înainte de încheierea unui contract"și/sau '' prelucrarea este necesară în scopul intereselor legitime urmărite de operator ''
2. În ceea ce privește prelucrarea datelor cu caracter personal ale persoanelor vizate, Părțile vor stabili în mod individual mijloacele și scopurile prelucrării datelor cu caracter personal;
3. Fiecare Parte are calitatea de Operator Independent de date cu caracter personal, fiind atât exportator, cât și importator de date cu caracter personal;
4. În contextul creeat de prelucrarea datelor cu caracter personal, Părțile se angajează să respectetoate toate obligațiile legale aplicabile conform GDPR;
5. Părțile au acces la datele personale ale reprezentanților, persoanelor de contact și destinatarilor implicați în managementul și executarea procesului de licențiere/certificare/evaluare/monitorizare financiară a clubului;
6. Datele personale ale reprezentanților, persoanelor de contact și destinatarilor Părților se regăsesc atât în cuprinsul documentelor inițiale, dar pot fi transmise și ulterior de către una dintre Părți;
7. **FRF** declară că salariații săi (reprezentanții, persoanele de contact și destinatarii) au fost informați și și-au dat consimțământul pentru ca datele lor personale să fie dezvăluite terților, inclusiv afiliaților acestora situați în România sau într-un stat membru al SEE, cu care **FRF** stabilește relații în interesul său statutar;
8. \_\_\_\_\_\_\_\_\_\_\_\_\_\_\_\_\_ declară că salariații și colaboratorii săi au fost informați și și-au dat consimțământul pentru ca datele lor personale să fie dezvăluite către **FRF**, în scopul înregistrării, autorizării, monitorizării și ținerii evidenței de către **FRF** ;
9. Datele personale ale colaboratorilor, reprezentanților clubului și a persoanelor de contact vor fi prelucrate pe perioada desfășurării procesului de licențiere/certificare/evaluare/monitorizare financiară a clubului; Informațiile vor fi păstrate în arhiva electronică pentru cel puțin 10 ani.
10. Orice informație pentru care este indicat prin lege alt termen de păstrare decât cel indicat la punctul 9, va fi gestionată conform cerințelor legale;
11. Oricând pe parcursul procesului de licențiere/certificare/evaluare/monitorizare financiară a clubului, la solicitarea expresă a **FRF** sau a unei persoanei vizate îndreptățite, în termen de 7 (șapte) zile calendaristice, \_\_\_\_\_\_\_\_\_\_\_\_\_\_ se obligă să anonimizeze datele personale ale reprezentanților și/sau persoanelor de contact și/sau destinatarilor, cu excepția situațiilor în care \_\_\_\_\_\_\_\_\_\_\_\_\_\_\_\_ este îndreptățit să stocheze și/sau să prelucreze datele personale respective ,în baza unui temei legal, în baza unui interes legitim, sau în cazul în care a obținut separat consimțământul persoanei vizate ;
12. La solicitarea expresă a **FRF** sau a persoanei vizate îndreptățite, Partenerul va transmite dovada respectării obligație prevăzute la punctul 11 din prezenta, comunicând, în scris, documentul doveditor și/sau motivele pentru care este îndreptățit să stocheze și/sau să prelucreze datele personale respective ;
13. În cazul în care \_\_\_\_\_\_\_\_\_\_\_\_\_\_\_\_\_\_ intenționează să divulge sau să transfere, în scopuri administrative interne, datele personale ale reprezentanților sau persoanelor de contact sau destinatarilor **FRF** către afiliații săi, situați în România sau într-un stat membru al SEE, va notifica, în scris **FRF** despre intenția de transfer, indicând denumirea, adresa sediului social și datele de contact ale afiliaților cărora intenționează să le divulge sau să le transfere datele personale respective ;
14. Părțile vor comunica personei vizate modalitatea de exercitare a drepturilor ce le revin conform GDPR precum și datele de contact ale DPO :

-DPO **FRF** este dl.Adrian Magda ce poate fi contactat la numărul de telefon 0722235092 sau la adresa de e-mail adrian.magda@gdprservicii.ro

- DPO \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Fiecare Parte are obligația de a răspunde independent cererilor persoanei vizate îndreptățite fără întârzieri nejustificate și cel târziu în termen de o lună ;
2. Părțile declară că au adoptat măsuri tehnice şi organizatorice adecvate pentru protejarea datelor cu caracter personal împotriva distrugerilor accidentale sau ilegale, pierderii, modificării, dezvăluirii sau accesului neautorizat;
3. Părțile sunt de acord să coopereze pe deplin , acolo unde se impune ,în tratarea oricăror incidente care necesită notificarea Autorității de Supraveghere și/sau informarea persoanelor vizate afectate și să-și îndeplinească toate obligațiile legale în legătură cu această situație;
4. Fiecare Parte acționează ca operator independent de date cu caracter personal, fiind răspunzătoare față de orice persoană care a suferit un prejudiciu material și/sau moral ca urmare a unei încălcări a dispozițiilor GDPR privind prelucrarea datelor personale ,sau a legislației române în domeniu.
5. \_\_\_\_\_\_\_\_\_\_\_\_\_\_ este răspunzătoare față de **FRF**, directorii, salariații, și colaboratorii săi, pentru orice prejudiciu material și/sau moral apărut ca urmare a unei încălcări a dispozițiilor GDPR și/sau a legislației române sau europene în domeniu;
6. Orice litigii privind prelucrarea datelor personale, ivite în derularea procesului de licențiere/certificare/evaluare/monitorizare financiară a clubului vor fi solutionate pe cale amiabila, iar in caz de esec acestea vor fi supuse spre solutionare instantelor judecatoresti române competente, de la sediul social al **FRF** ;

Parțile au citit prezenta în întregime și drept consecinta a acceptarii continutului acesteia, au semnat astazi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, in 2 (doua) exemplare.

FEDERAȚIA ROMÂNĂ DE FOTBAL C.S. \_\_\_\_\_\_\_\_\_\_\_\_\_\_\_\_\_\_\_\_\_\_